Diagnostic la distanță. Coronavirusul va fi detectat prin intermediul vocii şi tusei.
Cercetătorii din Luxemburg lucrează la un sistem de detectare a coronavirusului. Platforma urmează să fie lansată în septembrie şi va fi disponibilă în opt limbi. Datele pe care aplicaţia le va strânge vor fi anonime.
Află că în doar câteva luni vei putea şti dacă eşti infectat cu coronavirus cu ajutorul inteligenţei articiale. Sistemul, dezvoltat de un grup de specialişti din Luxemburg, îţi va permite să îţi pui singur diagnosticul prin intermediul vocii tale.Vor fi colectate registre de voce din partea mai multor oameni care tuşesc, pentru a se determina parametrii tusei şi ai vocii."Afecţiunile respiratorii, cum ar fi tusea seacă, durerile în gât şi dispneea provocate de COVID-19, pot face ca vocile pacienţilor să fie diferite, creând ‘semnături identificabile de voce’, care pot fi recunoscute prin folosirea sistemului nostru. Ideea noastră se inspiră din investigaţiile avansate pentru analiza sunetului, cum ar fi recunoaşterea automată a persoanelor afectate de o răceală, ca urmare a acusticii vocii, sau distincţia între tusea seacă şi cea productivă" a declarat specialistul Muhannad Ismael pentru agenţia EFE.